
PËR DISA SHTESA DHE NDRYSHIME NË LIGJIN NR. 34/2019, “PËR ADMINISTRIMIN E PASURIVE TË SEKUESTRUARA E TË KONFISKUARA”

Në mbështetje të neneve 78 e 83, pikat 1 dhe 2, të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

V ENDOSI:

Në ligjin nr. 34/2019, “Për administrimin e pasurive të sekuestruara e të konfiskuara”, bëhen këto shtesa dhe ndryshime:

Neni 1
 
Neni 1 ndryshohet si më poshtë:

“Neni 1
Qëllimi

Qëllimi i këtij ligji është miradministrimi dhe përdorimi sa më efiçent, efektiv dhe ekonomik i pasurive të sekuestruara e të konfiskuara nga organet e drejtësisë ose pasurive të sekuestruara nga organet administrative, rikthimi në komunitet i pasurive të fituara në mënyrë të paligjshme dhe kompensimi financiar i viktimave të krimit.”.

Neni 2

Në nenin 2 bëhen këto ndryshime:
1. Shkronja “a” ndryshohet si më poshtë:
“a) “Agjencia e Administrimit të Pasurive të Sekuestruara e të Konfiskuara” (në vijim Agjencia) është institucioni përgjegjës për administrimin dhe/ose përdorimin e pasurive të sekuestruara me vendim të dhënë nga organet e sistemit të drejtësisë apo organet administrative, administrimin dhe/ose përdorimin e pasurive të konfiskuara, si dhe ruajtjen e provave materiale apo administrimin e tyre, sipas parashikimeve të legjislacionit në fuqi.”.
2. Në shkronjën “b” fjalët “apo nga administratori i pasurisë” hiqen.
3. Shkronja “c” shfuqizohet.
4. Shkronja “ç” ndryshohet si më poshtë:
“ç) “Administrator i pasurisë” është punonjësi buxhetor dhe/ose i kontraktuar nga Agjencia, i specializuar në fushën e administrimit të pasurive, i cili është i autorizuar dhe/ose kontraktuar nga Agjencia për administrimin e pasurive të sekuestruara e të konfiskuara dhe që koordinon, udhëzon, mbikëqyr dhe kontrollon zbatimin e procedurave ligjore për administrimin e pasurive të sekuestruara e të konfiskuara, sipas fushës përkatëse që ai mbulon.”.
5. Në shkronjën “dh” fjalët “dhe administratori i pasurisë” hiqen dhe në fund të fjalisë shtohen fjalët “apo regjistrimit të pronës në Regjistrin e Pasurive të Paluajtshme, për këtë qëllim.”.
6. Shkronjat “f” dhe “j” ndryshohen si më poshtë:
“f) “Personel i jashtëm”, sipas këtij ligji, është eksperti i jashtëm, i cili administron ose ndihmon administratorin e pasurisë së bllokuar e të sekuestruar me urdhër administrativ, i caktuar nga Agjencia, si dhe punonjësit e tjerë ndihmës të ekspertit.
j) “Urdhër administrativ” është urdhri i lëshuar nga çdo autoritet administrativ me kompetencë ligjore vendimmarrëse për sekuestrim, apo administrim pasurish, sipas legjislacionit në fuqi.”. 

Neni 3

Neni 3 ndryshohet si më poshtë:

“Neni 3
Objekti

Ky ligj përcakton rregullat, procedurat dhe strukturën administrative për administrimin e pasurive të sekuestruara dhe të konfiskuara nga organet e drejtësisë, administrimin e pasurive të sekuestruara nga organet administrative dhe ruajtjen e provave materiale, sipas përcaktimeve të legjislacionit në fuqi.”.

Neni 4

Në nenin 4, pas shkronjës “c” shtohen shkronjat “ç” dhe “d” me këtë përmbajtje:
“ç) pasuritë për të cilat është vendosur masa e sekuestros ose e konfiskimit, sipas aktit normativ nr. 1, datë 31.1.2020, të Këshillit të Ministrave, “Për masat parandaluese në kuadër të forcimit të luftës kundër terrorizmit, krimeve të rënda dhe konsolidimit të rendit dhe sigurisë publike”;
d) provat materiale, sipas kuptimit të përcaktuar në Kodin e Procedurës Penale, me përjashtim të atyre të cilat ruhen në sekretari.”.

Neni 5

Në nenin 6, në pikat 1, 2 dhe 4, fjalët “ministri përgjegjës për financat” zëvendësohen me fjalët “ministri përgjegjës për rendin dhe sigurinë publike”.

Neni 6

Në nenin 7 bëhen këto ndryshime:
1. Në pikën 1, shkronja “a”, fjalët “ministrisë përgjegjëse për financat” zëvendësohen me fjalët “ministrisë përgjegjëse për rendin dhe sigurinë publike”.
2. Në pikën 5, fjalët “me urdhër të ministrit përgjegjës për financat” zëvendësohen me fjalët “me vendim të Komitetit Ndërinstitucional për Masat Kundër Krimit të Organizuar”.

Neni 7

Në nenin 8 bëhen këto ndryshime:
1. Pas shkronjës “b” shtohen shkronjat “b.1”, “b.2”, e “b.3” dhe pas shkronjës “c” shtohen shkronjat “c.1” e “c.2” me këtë përmbajtje:
“b.1) merr në dorëzim dhe ruan provat materiale, sipas përcaktimeve të nenit 4 të këtij ligji;
b.2) paraqet kërkesë pranë prokurorit për të urdhëruar përdorimin, tjetërsimin ose asgjësimin e provave materiale, sipas përcaktimeve të Kodit të Procedurës Penale;
b.3) administron provat materiale, për të cilat organi procedues ka urdhëruar përdorimin ose tjetërsimin e tyre;
c.1) disponon për dhënien e pasurisë së sekuestruar në përdorim të institucioneve dhe enteve shtetërore, në nivel qendror e vendor, si dhe tek të tretët, sipas parashikimeve të aktit normativ nr. 1, datë 31.1.2020, të Këshillit të Ministrave, “Për masat parandaluese në kuadër të forcimit të luftës kundër terrorizmit, krimit të organizuar, krimeve të rënda dhe konsolidimit të rendit dhe sigurisë publike”;
c.2) çdo kompetencë tjetër apo detyrë e parashikuar në aktin normativ nr. 1, datë 31.1.2020, të Këshillit të Ministrave, “Për masat parandaluese në kuadër të forcimit të luftës kundër terrorizmit, krimeve të rënda dhe konsolidimit të rendit dhe sigurisë publike” apo ligjeve të tjera në fuqi.”.
2. Në shkronjën “c”, fjala “gjykatës” zëvendësohet me emërtesën “Komitetit Ndërinstitucional për Masat Kundër Krimit të Organizuar”.
3.Në shkronjën “ç”, pas fjalës “shtetit” shtohen fjalët “në përgjegjësi dhe administrim të Agjencisë”.
4. Në shkronjën “e”, fjalët “ministrit përgjegjës për financat” zëvendësohen me fjalët “ministrit përgjegjës për rendin dhe sigurinë publike”.
5. Shkronja “ë” ndryshohet si më poshtë:
“ë) bën verifikimin dhe përgatit dokumentacionin për vendimmarrjet e Komitetit Ndërinstitucional për Masat Kundër Krimit të Organizuar, si dhe ndjek zbatimin e tyre.”.

Neni 8

Në nenin 9 bëhen këto ndryshime:
1. Në pikën 1, fjalët “ministrit përgjegjës për financat” zëvendësohen me  fjalët “ministrit përgjegjës për rendin dhe sigurinë publike”.
2.Në pikën 2, shkronjat “ç” dhe “d” ndryshohen si më poshtë:
“ç) harton listën e administratorëve të pasurisë së sekuestruar, të punësuar pranë Agjencisë, të cilën ia paraqet gjykatës, të paktën një herë në vit, brenda tremujorit të parë të vitit. Kriteret dhe rregullat e hollësishme për hartimin e listës së administratorëve miratohen me urdhër të ministrit përgjegjës për çështjet e rendit publik;
d) cakton ose kontrakton administratorët e pasurisë së sekuestruar me vendim gjykate ose urdhër administrativ;”.
3. Në pikën 2, shkronja “h”, fjala “personelit” zëvendësohet me fjalën “ekspertëve”.

Neni 9

Neni 10 shfuqizohet.


Neni 10

Në nenin 11 bëhen këto ndryshime:
1. Pika 1 ndryshohet si më poshtë:
“1. Administratori i pasurisë së sekuestruar caktohet nga kryeadministratori i Agjencisë.”.
2. Në pikën 2, shkronja “e”, nënndarja “iii” ndryshohet si më poshtë:
“iii) informacione periodike për administrimin e pasurive të sekuestruara, të shoqëruara me dokumentet përkatëse;”.
3. Pika 3 ndryshohet si më poshtë:
“3. Kryeadministratori, me kërkesë të organit që ka vendosur masën e sekuestros apo kryesisht, shqyrton e vendos për shkarkimin e administratorit të caktuar për administrimin e pasurisë objekt i masës, për paaftësi ose mospërmbushje të detyrës, si dhe për zëvendësimin e tij, brenda 10 ditëve nga marrja e kërkesës.”.

Neni 11 

Në nenin 13, pika 3, fjalët “i caktuar nga gjykata” zëvendësohen me fjalët “i caktuar nga Agjencia”.

Neni 12

Në nenin 14 bëhen këto ndryshime:
1. Në pikën 1, fjala “gjykata” zëvendësohet me emërtesën “Komiteti Ndërinstitucional për Masat Kundër Krimit të Organizuar”.
2. Pika 2 ndryshohet si më poshtë: 
“2. Agjencia i paraqet Komitetit Ndërinstitucional për Masat Kundër Krimit të Organizuar kërkesë të argumentuar, ku çmon se duhet të kryhen veprimet juridike, të parashikuara në pikën 1, të këtij neni. Komiteti autorizon veprimet e kërkuara, kur e çmon të domosdoshme, për ruajtjen e vlerës së pasurisë.”.

Neni 13

Në nenin 15, pika 1, shkronja “c” ndryshohet si më poshtë:
“c) raporte periodike dhe sa herë kërkohet nga Komiteti Ndërinstitucional për Masat Kundër Krimit të Organizuar;”.

Neni 14

Në nenin 16 bëhen këto ndryshime:
1. Në pikën 1, fjalët “në prani të administratorit koordinator,” hiqen.
2. Pika 5 ndryshohet si më poshtë:
“5. Inventari dhe përshkrimi i pasurisë së sekuestruar bëhen nga Policia Gjyqësore dhe dokumentohen në një raport, i cili nënshkruhet nga administratori i pasurisë së sekuestruar dhe oficeri i Policisë Gjyqësore, si dhe, sipas rastit, nga të pranishëm të tjerë. Ky raport përmban elementet e parashikuara nga Kodi i Procedurës Civile.”.

Neni 15

Në nenin 17 bëhen këto ndryshime:
1. Pika 1 ndryshohet si më poshtë:
“1. Marrja në dorëzim e pasurisë së sekuestruar bëhet nga Agjencia, në përputhje me urdhrin e lëshuar nga organi administrativ kompetent, sipas fushës së zbatimit të këtij ligji.”.
2. Në pikën 3, fjala “ministri” zëvendësohet me fjalët “organi administrativ kompetent” dhe në fjalinë e fundit, fjala “i ministrit” zëvendësohet me fjalët “i organit administrativ kompetent”.
3. Në pikën 4, paragrafi i parë, fjalët “ministri përgjegjës për financat” zëvendësohen me “ministri përgjegjës për rendin dhe sigurinë publike”. 

Neni 16

Në nenin 20, pika 3, fjalët “me udhëzim të ministrit përgjegjës për financat” zëvendësohen me fjalët “me vendim të Komitetit Ndërinstitucional për Masat Kundër Krimit të Organizuar”. 

Neni 17

Në nenin 21 bëhen këto ndryshime: 
1. Pika 1 ndryshohet si më poshtë:
“1. Për pasuritë, të cilat dëmtohen, u bie vlera në mënyrë të ndjeshme ose dalin jashtë përdorimit, me kërkesë të Agjencisë, Komiteti Ndërinstitucional për Masat Kundër Krimit të Organizuar vendos përdorimin e të drejtave reale nga të tretët, nisur nga parimet e miradministrimit të pasurisë. Të drejtat reale nuk kalohen te personat e parashikuar në pikat 1 e 2, të nenit 3, të ligjit nr. 10 192, datë 3.12.2009, “Për parandalimin dhe goditjen e krimit të organizuar dhe trafikimit nëpërmjet masave parandaluese kundër pasurisë”, të ndryshuar, si dhe të parashikuar në aktin normativ nr. 1, datë 31.1.2020, të Këshillit të Ministrave, “Për masat parandaluese në kuadër të forcimit të luftës kundër terrorizmit, krimit të organizuar, krimeve të rënda dhe konsolidimit të rendit dhe sigurisë publike”.”.
2. Në pikën 2, fjala “gjykata” zëvendësohet me emërtesën “Komiteti Ndërinstitucional për Masat Kundër Krimit të Organizuar”.
3. Në pikën 4, fjalët “ministrit përgjegjës për financat” zëvendësohen me fjalët “ministrit përgjegjës për rendin dhe sigurinë publike.”.

Neni 18

Në nenin 23, pika 2, fjalët “këshillimor” dhe “të ekspertëve” hiqen dhe fjalët “ministrit përgjegjës për financat” zëvendësohen me fjalët “ministrit përgjegjës për rendin dhe sigurinë publike”.

Neni 19
 
Neni 24 ndryshohet si më poshtë: 

“Neni 24
Komiteti Ndërinstitucional për Masat Kundër Krimit të Organizuar

1. Për mbikëqyrjen e veprimtarisë së administrimit të pasurive të sekuestruara dhe të konfiskuara nga ana e Agjencisë, sipas fushës së veprimtarisë të përcaktuar në nenin 3, të këtij ligji, dhe kryerjen e funksioneve të tjera të parashikuara nga ky ligj, si dhe për vendimmarrjen për përdorimin e këtyre pasurive, funksionon Komiteti Ndërinstitucional për Masat Kundër Krimit të Organizuar, i ngritur sipas përcaktimeve të ligjit nr. 10 192, datë 3.12.2009, “Për parandalimin dhe goditjen e krimit të organizuar dhe trafikimit nëpërmjet masave parandaluese kundër pasurisë”, të ndryshuar.
[bookmark: _Hlk25169260]2. Komiteti Ndërinstitucional për Masat Kundër Krimit të Organizuar vendos për destinimin e pasurive, si dhe për përdorimin efektiv të të ardhurave brenda buxhetit të shtetit, përfshirë edhe vendimin për pagimin e shpenzimeve operative të Agjencisë.”.

Neni 20

Në nenin 25 bëhen këto ndryshime:
1. Pika 1 ndryshohet si më poshtë:
“1. Komiteti Ndërinstitucional për Masat Kundër Krimit të Organizuar, me vendim, përcakton mënyrën dhe kushtet e përdorimit, destinimin e pasurive të konfiskuara dhe nxjerr udhëzimet shoqëruese të përdorimit, brenda 30 ditëve nga paraqitja e raportit të vlerësimit tekniko-financiar dhe rekomandimet nga Agjencia, por jo më vonë se 120 ditë nga data e njoftimit të vendimit gjyqësor.”.
2. Në pikën 2, fjalët “ministrit përgjegjës për financat” zëvendësohen me fjalët “ministrit përgjegjës për rendin dhe sigurinë publike”.
3. Në pikën 3 bëhen këto ndryshime:
a) Në paragrafin e parë, fjala “urdhrit” zëvendësohet me fjalën “vendimit” dhe fjala “ministri” me fjalën “komitet”.
b) Në shkronjën “a”, emërtesa “Komitetit Këshillimor Ndërinstitucional të Ekspertëve për Masat Kundër Krimit të Organizuar” zëvendësohet me fjalën “Agjencisë”.

Neni 21

Në nenin 26, shkronja “b”, në fjalinë e dytë, fjalët “ministri përgjegjës për financat” zëvendësohen me fjalët “ministri përgjegjës për ekonominë”.

Neni 22 

Neni 28 ndryshohet si më poshtë:

“Neni 28
Raportimi periodik në Këshillin e Ministrave

Agjencia, në muajin janar të çdo viti, i paraqet Këshillit të Ministrave dhe komisionit përgjegjës për çështjet ligjore të Kuvendit, nëpërmjet ministrit përgjegjës për rendin dhe sigurinë publike, raportin e pasurive të sekuestruara dhe të konfiskuara përgjatë vitit pararendës, sipas këtij ligji.”. 

Neni 23

Në nenin 29, pika 2, fjalët “Ministri përgjegjës për financat” zëvendësohen me fjalët “Ministri përgjegjës për rendin dhe sigurinë publike”.

Neni 24

Në nenin 30, pika 5, fjalët “Ministri përgjegjës për financat,” zëvendësohen me fjalët “Ministri përgjegjës për rendin dhe sigurinë publike,”.

Neni 25

Në nenin 31, pas pikës 1 shtohet pika 1.1 me këtë përmbajtje:
“1.1. Shpenzimet që nevojiten për ruajtjen e sendeve provë materiale, sipas përcaktimit të bërë në këtë ligj, përballohen nga Agjencia dhe në rastet e disponimit të tyre në favor të shtetit, ajo ka të drejtën e mbajtjes së vlerës në masën që është e nevojshme për përballimin e shpenzimeve të ruajtjes.”.

Neni 26
Dispozitë kalimtare

1. Përcaktimet e bëra në nenet 4, shkronja “ç”, 7, shkronjat “c1”, “c2”, 17, pika 1, të këtij ligji, të cilat i referohen aktit normativ nr. 1, datë 31.1.2020, të Këshillit të Ministrave, “Për masat parandaluese në kuadër të forcimit të luftës kundër terrorizmit, krimit të organizuar, krimeve të rënda dhe konsolidimit të rendit dhe sigurisë publike”, do të kenë efekt të përkohshëm dhe do të zbatohen deri në datën 31.12.2020. 
2. Provat materiale, të cilat ruhen pranë strukturave të Policisë së Shtetit apo pranë enteve të tjera të caktuara nga organi procedues, brenda 6 muajve nga hyrja në fuqi e këtij ligji, kalojnë në ruajtje dhe në administrim të Agjencisë.

Neni 27
Aktet nënligjore

1. Ngarkohet Këshilli i Ministrave dhe ministri përgjegjës për rendin dhe sigurinë publike që të nxjerrin aktet nënligjore, në zbatim të neneve 5, 8, 15, 16, 17, 20, dhe 24, të këtij ligji, brenda 30 ditëve, por jo më vonë se 60 ditë nga hyrja në fuqi e tij.
2. Çdo akt nënligjor që bie në kundërshtim me dispozitat e këtij ligji shfuqizohet.

Neni 28

Hyrja në fuqi

Ky ligj hyn në fuqi 15 ditë pas botimit në Fletoren Zyrtare.

KRYETARI
Gramoz Ruçi

Miratuar në datën 5.3.2020

